Alex Telles

Alex Nicolao Telles (lindur më 15 dhjetor 1992) është një futbollist profesionist brazilian i cili luan si mbrojtës i majtë për kombëtaren braziliane. Ai është një mbrojtës që sulmon, i shpejtë dhe me karakteristika organizatori.

Telles është shumë i vlerësuar në Brazil dhe në vitin 2013 u emërua në skuadrën e vitit të kampionatit Brasileirão.

Karriera me klube
Juventude and Grêmio
Telles ka lindur në Caxias do Sul, një qytet në shtetin brazilian të quajtur Rio Grande do Sul. Në moshën 8 vjeç, ai filloi të luante futboll me fëmijët e lagjes dhe më pas hyri në akademinë e Esporte Clube Juventude.

Telles filloi karrierën e tij si profesionist me Juventuden, ku debutoi më 24 janar 2011 kundër São José-PA.EC São José vs. Juventude 1–2; Global Sports Media (në anglisht), 24 janar 2011 Ai shënoi golin e parë më 20 gusht në barazimin 1–1 në shtëpi kundër Cruzeiro.Juventude-RS 1 x 1 Cruzeiro-RS - Decepção alviverde em Caxias do Sul! (Juventude-RS 1–1 Cruzeiro-RS — Alviverde zhgënjim në Caxias do Sul!) ; Futebol Interior (në portugalisht), 20 gusht 2011

Në dhjetor, ai kaloi te Grêmio në një marrëveshje bashkpronësie me Juventuden.Grêmio contrata lateral esquerdo Alex Telles e encaminha parceria com o Juventude (Grêmio firmos me mbrojtësin e majtë Alex Telles dhe shtyn bashkpunimin me sulmuesin e Juventudes); UOL Esporte (në portugalisht), 12 dhjetor 2012 Ai bëri debutimin e tij me Grêmion më 3 shkurt 2013 kundër Internacional.Deu a lógica: em Gre-Nal quente, Inter vence os reservas do Grêmio; Globo Esporte (në portugalisht), 3 shkurt 2013 Më 26 maj, Telles bëri debutimin e tij në Série A, elita e futbollit brazilian, duke luajtur si titullar në fitoren 2–0 në shtëpi kundër Náutico.Grêmio cumpre promessa, joga bem e vence Náutico pelo Brasileirão; Globo Esporte (në portugalisht), 26 maj 2013

Galatasaray
Më 22 janar 2014, pas negociatave të gjata, Telles u transferua te klubi turk Galatasaray për 6 milion €, duke firmosur një kontratë katër-vjeçare.Alex Telles Galatasaray'da [Alex Telles te Galatasaray]; Uebfaqja zyrtare e Galatasaray (në turqisht), 22 janar 2014 Ai debutoi dy javë më vonë duke luajtur si titullar në një ndeshje të kupës kundër Tokatspor, kurse debutimi në Süper Lig erdhi gjatë fitores 3–0 kundër Eskişehirspor më 8 shkurt 2014. Telles shënoi golin e parë për klubin e tij të ri më 17 shkurt në një fitore 6–1 brënda në shtëpi kundër Akhisar Belediyespor.

Huazimi te Internazionale
Më 31 gusht 2015, Telles u huazua te klubi italian i Serie A Inter për një sezon për shumën e 1.3 milion €, që do të shtoheshe me 250,000 € nëse ekipi do të siguronte pjesmarrjen në fazën e grupeve të UEFA Ligës së Kampioneve. Marrëveshja kishte edhe një mundësi blerje për 8.5 milion €, çka i jepte mundësinë Interin ta bënte transferimin përfundimtar pasi sezoni të kishte përfunduar. Telles u bashkua me ish trajnerin e tij te Galatasaray, Roberto Mancini.

Ai debutoi për klubin më 13 shtator në ndeshjen e javës së tretë të Serie A kundër rivalëve të qytetit Milan; ai luajti 90 minuta të plota dhe kontriboi në fitimin e ndeshjes.

Porto
Më 12 korrik 2016, Telles u ble nga klubi portugez FC Porto për 6.5 milion €. Sipas deklaratës për shtyp nga Galatasaray, klubi nga Stambolli do të mbante 10% të vlerës të tij nëse një transferim tjetër do të ndodhte në të ardhmen. Një ditë më pas, pasi firmosi kontratën pesë-vjeçare, ai tha: "Synoj tituj, synoj një histori shumë të bukur. Së fundmi kam folur me të afërmit e mi dhe nuk dua të jem kalimtar këtu, dua të lë një trashëgimi." Telles bëri paraqitjen e parë zyrtare me klubin më 12 gusht në një fitore 3–1 jashtë fushe ndaj Rio Aves, ku ai zhvilloi një paraqitje të dobët dhe mori edhe karton të kuq. Pavarësisht fillimit të vështirë, Telles gradualisht fitoi vendin e tij në formacionin titullar, dhe shënoi golin e parë në fitoren 3–1 në Estádio do Dragão kundër klubit rival Boavista.

Manchester United
Më 5 tetor 2020, Manchester United arriti një marrëveshje paraprake me Porton për blerjen e Telles për një shifër cila besohej të ishte 15.4 milion £. Transferimi u zyrtarizua po në atë ditë dhe Telles u prezantua si lojtari më i ri i United.

Karriera ndërkombëtare
Telles ka edhe pasaportë italiane, çka i jep të drejtën të përfaqsojë kombëtaren italiane në arenën ndërkombëtare. Në tetor 2016, Telles tha se ai do ta "mirëpriste" një thirrje nga të kaltrit, duke shtuar se stërgjyshërit e tij janë italian dhe se ai ndihej italian.

Statistikat e karrierës

+ Ndeshjet dhe golat sipas klubit, sezoni dhe kompeticionitKlubiSezoniLigaKupaKupa e LigësKontinentiTjetërGjithsejDivizioniNdshGolaNdshGolaNdshGolaNdshGolaNdshGolaNdshGolaJuventude2011Série D4100——1201612012Série D9120——140251Gjithsej13220——260412Grêmio2013Série A36160—3060511Galatasaray2013–14Süper Lig15140—20—2112014–15Süper Lig22180—50103612015–16Süper Lig2000—001030Gjithsej392120—7020602Internazionale (huazim)2015–16Serie A21010———220Porto2016–17Primeira Liga321202090—4512017–18Primeira Liga303503071—4542018–19Primeira Liga24141408110413Gjithsej86511190242101318Gjithsej karriera195103219034235030513

Trofe
Klube
Juventude
Copa FGF: 2011, 2012

Galatasaray
Süper Lig: 2014–15
Kupa e Turqisë: 2013–14, 2014–15
Superkupa e Turqisë: 2015

Porto
Primeira Liga: 2017–18
Supertaça Cândido de Oliveira: 2018

Personale
Brasileirão Série A Ekipi i Vitit Mbrojtësi më i mirë i majtë: 2013
Bola de Prata Mbrojtësi më i mirë i majtë: 2013
SJPF Primeira Liga Ekipi i Vitit: 2016, 2017
Primeira Liga Mbrojtësi i muajit: gusht 2017, janar 2018, shkurt 2018, prill 2018
Primeira Liga Ekipi i Vitit: 2018
Çmimi Dragão de Ouro – Lojtari i Vitit i Portos: 2018

 Referime 

Lidhje të jashtme

Profili te Grêmio
Alex Telles te Soccerway
Alex Telles në Brazil, fabrika e talentit 2013
Alex Telles – Rekordi në kompedicionet e UEFA-s

Kategoria:Lindje 1992
Kategoria:Njerëz që jetojnë
Kategoria:Futbollistë brazilianë
Kategoria:Futbollistë në kombëtaren braziliane
Kategoria:Futbollistë në Esporte Clube Juventude
Kategoria:Futbollistë në Grêmio Foot-Ball Porto Alegrense
Kategoria:Futbollistë në Galatasaray S.K.
Kategoria:Futbollistë në F.C. Internazionale Milano
Kategoria:Futbollistë në FC Porto
Kategoria:Futbollistë në Manchester United F.C.
Kategoria:Futbollistë në Sevilla FC
Kategoria:Futbollistë në Campeonato Brasileiro Série A
Kategoria:Futbollistë në Campeonato Brasileiro Série D
Kategoria:Futbollistë në Süper Lig
Kategoria:Futbollistë në Serie A
Kategoria:Futbollistë në Primeira Liga
Kategoria:Futbollistë në Premier League
Kategoria:Futbollistë në La Liga